CELEX: 62009TN0015
Language: el
Date: 2009-01-15 00:00:00
Title: Υπόθεση T-15/09: Προσφυγή της Euro-Information κατά ΓΕΕΑ (EURO AUTOMATIC CASH) που ασκήθηκε στις 15 Ιανουαρίου 2009

21.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/48
            
         Προσφυγή της Euro-Information κατά ΓΕΕΑ (EURO AUTOMATIC CASH) που ασκήθηκε στις 15 Ιανουαρίου 2009
   (Υπόθεση T-15/09)
   (2009/C 69/105)
   Γλώσσα διαδικασίας: η γαλλική
   Διάδικοι
   
      Προσφεύγουσα: Européenne de traitement de l'Information (Euro-Information) (Στρασβούργο, Γαλλία) (εκπρόσωπος: A. Grolée, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών του ΓΕΕΑ της 18ης Νοεμβρίου 2008, υπόθεση R 70/2006-4, περί απορρίψεως της αιτήσεως καταχωρίσεως του κοινοτικού σήματος EURO AUTOMATIC CASH αριθ. 4 114 864 για το σύνολο των ζητουμένων προϊόντων και υπηρεσιών των κλάσεων 9, 35, 36, 37, 38 και 42·
            
         
               —
            
            
               να γίνει δεκτή η αίτηση καταχωρίσεως του κοινοτικού σήματος EURO AUTOMATIC CASH αριθ. 4 114 864 για όλα τα προϊόντα και υπηρεσίες που αφορά η κατατεθείσα αίτηση·
            
         
               —
            
            
               να καταδικαστεί το ΓΕΕΑ στα δικαστικά έξοδα στα οποία υποβλήθηκε η προσφεύγουσα κατά την ενώπιον του ΓΕΕΑ διαδικασία και στο πλαίσιο της υπό κρίση προσφυγής, κατ' εφαρμογή του άρθρου 87 του Κανονισμού Διαδικασίας.
            
         Ισχυρισμοί και κύρια επιχειρήματα
   
      Σήμα προς καταχώριση: Το λεκτικό σήμα «EURO AUTOMATIC CASH» για προϊόντα και υπηρεσίες των κλάσεων 9, 35, 36, 37, 38 και 42 — αίτηση αριθ. 4 114 864
   
      Απόφαση του εξεταστή: Απόρριψη της αιτήσεως καταχωρίσεως
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 7, παράγραφος 1, στοιχεία β' και γ', και του άρθρου 7, παράγραφος 2, του κανονισμού (ΕΚ) 40/94 του Συμβουλίου, καθόσον το σήμα του οποίου ζητείται η καταχώριση δεν είναι περιγραφικό και διαθέτει τον απαιτούμενο διακριτικό χαρακτήρα.